Секторот за инспекциски надзор  во областа на социјалната заштита и заштита на децата при Министерството за труд и социјална политика, преку инспекторите за социјална заштита Соња Налбанти-Димоска со службена легитимација број 0004 и Нена Велковска со лиценца за инспектор со сериски број А280450017, изврши вонреден инспекциски надзор над субјектот на инспекциски надзор ЈУ Меѓуопштински Центар за социјална работа на Град Скопје- Службана подрачје на општините Кисела Вода, Сопиште, Студеничани и Зелениково со  седиште на ул. 3-та Македонска Бригада бр. 10- а, застапуван од Раководителот на Службата- Елизабета Јошевска, со Записник ИП1 број 16-410 од 05.08.2022 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019,  275/2019, 302/2020, 311/2020 163/2021, 294/2021 и 99/2022), го донесе следното:

**Р   Е   Ш   Е   Н   И   Е**

  Се наредува на Елизабета Јошевска, раководител на Службана подрачје на општините Кисела Вода, Сопиште, Студеничани и Зелениково (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, Законот за семејството, подзаконските, општите, поединечните и другите акти донесени врз нивна основа, да ги преземе следните мерки  во роковите и од страна на одговорното лице:

Центарот, во случај кога родителот не е спречен да го врши родителското право и истото го остварува според правосилно решение за уредување на личните односи и непосредни контакти со малолетното дете, да не донесува решение за уредување на видувања на малолетното дете со баба и дедо, согласно член 79 став 5 од Законот за семејството.

**Рок за извршување на инспекциската мерка е од денот на приемот на Решението и постојано**.

Центарот, по изјавена жалба до Министерството за труд и социјална политика против решението на првостепениот орган, да ја испраќа жалбата и да го доставува предметот до второстепениот орган во законски предвидениот рок, согласно член 263 од Законот за социјалната заштита и член 107 од Законот за општата управна постапка (,,Службен весник на РСМ“ број 124/2015 и 65/2018).

**Рок за извршување на инспекциската мерка е од денот на приемот на Решението и постојано**.

Центарот, во предметот на Е. П. М. и Г.М. во случајот кога еден од родителите, без спогодба и согласување од страна на другиот родител и без согласност на Центарот носи одлука во делот на вршењето на родителското право, да ги презема потребните мерки заради заштита на личноста, правата и интересите на детето, односно да го предупредува родителот на одговорно родителство како и на правата, обврските во вршењето на родителското право, согласно член 76, 84 и 85 од Законот за семејството.

**Рок за извршување на инспекциската мерка е 20 дена од денот на приемот на Решението и постојано**.

 Центарот,вопостапката за регулирање на личните односи и непосредни контакти на малолетното дете со таткото во предметот на Е. П. М. и Г. М. службената документација да ја изготвува во рок од 60 дена од денот на започнување на постапката, согласно член 281 од Законот за социјалната заштита.

 **Рок за извршување на инспекциската мерка е 20 дена од денот на приемот на Решението и постојано**.

5. Центарот, по барање на Основен Граѓански Суд-Скопје –Оддел за семејни спорови број 1715-442 од 28.06.2022 година за дополнителен извештај, по поднесена противтужба од страна на таткото со барање да малолетното дете се довери кај него за натамошно чување и воспитување, да зема во предвид дека постапката е итна и навремено да презема дејствија и да достави дополнување на писменото мислење до Судот, имајќи предвид дека во претходното предлог мислење број УП1 1715-312/11 од 30.09.2021 година до Судот, утврдени се сите релевантни околности, согласно член 80 од Законот за семејството.

**Рок за извршување на инспекциската мерка e 20 дена од денот на приемот на Решението и постојано**.

 6 . Се задолжува раководителот на Службата веднаш, а најдоцна во рок од три дена по истекот на рокот за извршување на инспекциските мерки, писмено да ги извести инспекторите дали се извршени инспекциските мерки определени за отстранување на констатираните неправилности и недостатоци во работата на Центарот, согласно член 334 став 4 од Законот за социјалната заштита .

**О б р а з л о ж е н и е**

    Секторот за инспекциски надзор во областа на социјалната заштита и заштита на децата при Министерството за труд и социјална политика врз основа на член 338 од Законот за социјална заштита преку инспекторите за социјална заштита Соња Налбанти- Димоска со службена легитимација број 0004 и Нена Велковска со лиценца за инспектор со сериски број А280450017, изврши вонреден инспекциски надзор над субјектот на инспекциски надзор ЈУ Меѓуопштински Центар за социјална работа на Град Скопје- Службана подрачје на општините Кисела Вода, Сопиште, Студеничани и Зелениково на ул. 3-та Македонска Бригада бр. 10- а, Скопје застапувана од раководителот на Службата- Елизабета Јошевска и за утврдената фактичка состојба состави записник ИП1 број 16-410 од 05.08.2022 година.

      За отстранување на утврдените неправилности и недостатоци се изрекуваат инспекциски мерки со определен рок за постапување.

 Врз основа на изнесеното се одлучи како во диспозитивот на ова решение.

       Жалбата не го задржува извршувањето на решението согласно член 340 став 2 од Законот.

      **Правна поука:** против ова решение незадоволната странка  може да се изјави жалба до Државната комисија за одлучување во втор степен од областа на инспекцискиот надзор и прекршочната постапка, во рок од 15 дена од денот на приемот на решението.

       Жалбата се таксира со 250,00 денари административни таксени марки  и се поднесува во два примероци.

     Решено во Секторот за инспекциски надзор во областа на социјалната заштита и заштита на децата при Министерство за труд и социјална политика на ден 05.08.2022 година под ИП1 број 16-410 .

 **Инспектори  за социјална заштита:**

 Соња Налбанти- Димоска

 Нена Велковска